# Mokinių tarybos veikla 2024-2025 m. m.

## Tikslas

Atstovauti mokinių interesams, spręsti su mokiniais susijusius klausimus ir kylančias problemas progimnazijoje.

## Misija

„Visi kartu, pasitardami su draugais, kurie mumis pasitikėjo ir išrinko, padėsime mokiniams spręsti jų problemas, kursime geresnę aplinką, mokymąsi padarysime įdomesnį.“

## Tarybos sudėtis

Mokinių tarybą sudaro visų klasių seniūnai ir jų pavaduotojai. Jie išrenkami per pirmąją mokslo metų savaitę. Taryba renkasi kartą per savaitę, aptaria aktualijas ir planuoja veiklas. Susirinkimams pirmininkauja mokinių prezidentas.

## Prezidento rinkimai 2025

Šiemet prezidento rinkimai sulaukė rekordinio dėmesio – net 7 kandidatai panoro atstovauti mokyklos mokinius. Kiekvienas jų surinko daugiau nei 100 parašų iš mokinių ir mokytojų, parengė agitacinius plakatus, atsakydami į klausimus: „Kodėl aš?“, „Kodėl noriu būti prezidentu?“, „Ką naujo siūlau mokyklai?“. Plakatai buvo eksponuojami savaitę, po to vyko debatai, kuriuose kandidatai pristatė savo idėjas. Rinkimų dieną balsavimas vyko sklandžiai, padedant rinkimų komandai. 🎉 Prezidente tapo Miglė!

## Veiklos ir iniciatyvos

Per šiuos metus Mokinių taryba:

• Dalyvavo projekte „Dalyvaujamojo biudžeto išbandymas mokykloje“

• Organizavo tradicinius renginius: Talentų šou, viktoriną „Kristoforo išminčius“, Kalėdinį paštą, Kalėdinę mugę (dalį lėšų skyrė fondui „Rugutė“)

• Talkino mokytojams valstybinių švenčių minėjimuose, atvirų durų dienose, sporto renginiuose, ekskursijose ir svečių priėmime

• Atstovavo mokiniams mokyklos taryboje (Miglė, Liepa, Rokas)

• Pasveikino mokytojus Mokytojų dienos proga

• Surengė akcijas: „Pasveikink senolį“, „Debesėlis šilumos“, „Uniformų iššūkis“